**Upute za ocjenjivanje uratka:**

1. **Ocijeniti pravilan raspored radnog materijala, alata i pribora na radnom mjestu kao i pravilno rukovanje alatom tijekom izrade radnog zadatka. Pratiti tijek izrade radnog zadatka i ocijeniti provođenje mjera zaštite na radu.**

|  |  |
| --- | --- |
|  | *Broj bodova* |
| *Radno mjesto pravilno organizirano, mjere zaštite na radu se provode, učenik pravilno rukuje alatom.* | ***5*** |
| *Alat, materijal i pribor na radnom mjestu je pravilno raspoređen, učenik nepravilno rukuje alatom za ocrtavanje, rezanje, savijanje ili bušenje. Postoji opasnost od ozljede.* | *3-4* |
| *Nepravilno raspoređen alat, materijal i pribor, učenik nepravilno rukuje alatom, postoji opasnost od ozljede.* | *0-2* |

1. **Mjerenjem utvrditi jesu li pozicije pravilno ocrtane.**

|  |  |
| --- | --- |
|  | *Broj bodova* |
| *Učenik je pravilno ocrtao linije savijanja, rezanja te mjesta bušenja.* | ***10*** |
| *Za svaku pogrešku u ocrtavanju oduzeti 1 bod.* | *0-9* |

1. **Mjerenjem i vizualno utvrditi je li pozicija točno i precizno izrezana.**

|  |  |
| --- | --- |
|  | *Broj bodova* |
| *Pozicija je točno i precizno izrezana.* | ***10*** |
| *Za svaku pogrešku oduzeti po 2 boda.* | *0-8* |

1. **Vizualnom i taktilnom metodom utvrditi kvalitetu završne obrade.**

|  |  |
| --- | --- |
|  | *Broj bodova* |
| *Svi rubovi su precizno obrađeni i glatki te ne postoji opasnost od oštećivanja korisnika tijekom korištenja.* | ***10*** |
| *Rubovi su djelomično završno obrađeni i / ili ima oštećenja nastalih korištenjem alata. Za svaku pogrešku oduzeti po 2 boda.* | *0-8* |

1. **Mjerenjem i vizualno utvrditi jesu li uredno i precizno izvršena savijanja.**

|  |  |
| --- | --- |
|  | *Broj bodova* |
| *Svi elementi su precizno i uredno savijeni.* | ***5*** |
| *Za svaku pogrešku oduzeti po 2 boda.* | *0-4* |

1. **Mjerenjem i vizualno utvrditi jesu li pozicije 1 i 2 precizno spojene u cjelinu.**

|  |  |
| --- | --- |
|  | *Broj bodova* |
| *Plohe su precizno spojene. Zakovice su postavljene pravilno u provrte te je kliještima uredno izvršeno spajanje.* | ***5*** |
| *Za svaku pogrešku oduzeti po 2 boda.* | *0-4* |

1. **Utvrditi funkcionalnost.**

|  |  |
| --- | --- |
|  | *Broj bodova* |
| *Držač za knjige je u potpunosti funkcionalan. Zadovoljena su sva pravila struke u tehničkom i estetskom smislu.* | ***5*** |
| *Držač je djelomično funkcionalan. Ne stoji stabilno na ravnoj podlozi i / ili nije zadovoljio pravila struke. Za svaku pogrešku oduzeti po dva boda.* | *0-4* |

**Uputa za ocjenu obrane rada (prezentacije uratka):**

**20 bodova -** Govori tečno, pravilno, razumljivo, upotrebljava ispravne termine, navodi primjere, može obrazložiti svaki navod, razumije materiju koju izlaže.

**15-19 bodova -** Uglavnom govori tečno, pravilno, razumljivo, upotrebljava ispravne termine, većinom razumije većinu materije koju izlaže.

**10-14 bodova -** Povremeno govori tečno, pravilno, razumljivo, terminologija izlaganja nije u potpunosti točna, povremeno zastajkuje, polovično razumije materiju koju izlaže.

**5-9 bodova -** Zastajkuje prilikom izlaganja, govori nerazumljivo i nejasno, izlaganje je većim dijelom nejasno, uglavnom ne razumije materiju koju izlaže.

**0-4 boda -** Uglavnom odgovara oskudnim rječnikom, nesiguran u svoje tvrdnje, ne upotrebljava odgovarajuću terminologiju, vrlo nesiguran pri izlaganju.