**63. NATJECANJE MLADIH TEHNIČARA**

**Županijsko natjecanje 2021.**

**maketarstvo i modelarstvo**

**NAPUTAK ZA VREDNOVANJE**

Napomena:

Učenicima s posebnim potrebama ocjenjivačko povjerenstvo mora prilagoditi prezentaciju rada ovisno o posebnim potrebama učenika. Prije početka pisanog ispita na natjecanju mentor učenika treba zahtijevati prilagodbu od Školskog/Županijskog/Državnog povjerenstva (ovisno o razini natjecanja) te s odlukom moraju biti upoznati svi članovi povjerenstva.

**Zadatak: KOŠARICA**

1. **NAPUTAK ZA VREDNOVANJE IZRADE TEHNIČKE TVOREVINE:**

Učenica/učenik može ostvariti najviše 50 bodova.

|  |  |  |
| --- | --- | --- |
| **Redni broj** | **Elementi vrednovanja** | **Raspon mogućih bodova** |
|  | **Pravilna organizacija i urednost radnog mjesta**  (pratiti na početku i tijekom rada te bilježiti) | 1 - 5 |
|  | **Pravilno rukovanje priborom i alatom** (pratiti je li ispravna uporaba pribora i pridržavanje mjera zaštite na radu) | 1 - 5 |
|  | **Točnost mjerenja i ocrtavanja pozicija** - tolerancija do 1 mm  (mjerenjem utvrditi koliko mjere odstupaju od zadanih te prema broju grešaka oduzimati bodove) | 1 – 7 |
|  | **Preciznost izrezivanja dijelova** (vizualnim pregledomprocijeniti nepreciznosti izrezivanja te vrednovati prema procjeni) | 1 – 10 |
|  | **Preciznost savijanja i oblikovanja dijelova** (provjeriti je li savijeno po ocrtanim crtama i jesu li bridovi oštri ili su loše oblikovani) | 1 – 5 |
|  | **Preciznost i urednost sastavljanja** (vizualnim pregledom utvrditi nepreciznosti sastavljanja te utvrditi ima li ostataka ljepila ili nekih mrlja) | 1 – 10 |
|  | **Estetski izgled i funkcionalnost** (vizualnim pregledom utvrditi estetski izgled sastavljene tvorevine) | 1 – 5 |
|  | **Poboljšanje i izrada dodatnih dijelova tvorevine** (procijeniti važnost dodatka ili predloženog poboljšanja te kvalitetu izrade) | 0 – 3 |
| **UKUPNO ZA PRAKTIČNI RAD:** | | **7 - 50** |

1. **NAPUTAK ZA VREDNOVANJE PREZENTACIJE URATKA**

Prezentacija rada izrađenog na natjecanju traje maksimalno 5 minuta. Članovi povjerenstva ne sudjeluju u prezentaciji uratka, ne postavljaju dodatna pitanja i nikakvim sugestijama ne utječu na prezentaciju uratka. Natjecatelji pri izlaganju moraju koristiti hrvatski standardni jezik i pravilnu tehničku terminologiju.

Učenica/učenik mogu ostvariti najviše 20 bodova.

|  |  |  |
| --- | --- | --- |
| **Elementi vrednovanja** | **Kriteriji vrednovanja** | **Broj mogućih bodova** |
| **Sigurnost u izražavanju**  (1 do 10 bodova) | * Izlaže kontinuirano, tečno s lakoćom | 8 – 10 |
| * zastaje, preskače, izlaže u diskontinuitetu | 5 – 7 |
| * izlaže nerazumljivo i nesigurno | 1 – 4 |
| **Ispravnost tehničkog izražavanja**  (3 do 8 bodova) | * nabraja korištenu tehničku dokumentaciju i crteže | 1 – 2 |
| * navodi tehničke nazive za alate, pribore i materijale koje koristi | 1 – 3 |
| * opisuje radne operacije i navodi dijelove tehničke tvorevine | 1 – 3 |
| **Obrazlaganje funkcionalnih i estetskih dodataka**  (do 2 boda) | * obrazlaže osobne ideje na poboljšanju tehničke tvorevine | 0 – 2 |
| **UKUPNO ZA PREZENTACIJU URATKA:** | | do **20** |